हम अक्सर अस्पतालों में हुई लापरवाही की खबरें पढ़ते और सुनते हैं, लेकिन मेंटल हॉस्पिटल की चार दीवारियों के पीछे की सच्चाई आज भी हमसे दूर है. वो चाहे ऑस्ट्रेलिया हो या फिर भारत, मेंटल हॉस्पिटल में किया जाने वाला इलाज, वहां मरीजों के साथ होने वाले व्यवहार से हम सब अंजान हैं. वजह ये कि वहां कोई भी प्रवेश नहीं कर सकता. लेकिन इस सीसीटीवी फुटेज को देखकर अंदाजा लगाना बहुत मुश्किल भी नहीं है कि मेंटल हॉस्पिटल की चार दीवारी के पीछे जो भी होता है वो आंखों को सुकून देने वाला तो नहीं ही होता, शायद वो दुनिया के सबसे खौफनाक दृश्य ही होंगे.